CELEX: 32022R0502
Language: ro
Date: 2022-03-29 00:00:00
Title: Regulamentul de punere în aplicare (UE) 2022/502 al Comisiei din 29 martie 2022 de modificare a Regulamentului de punere în aplicare (UE) nr. 1321/2013 în ceea ce privește numele titularului autorizației pentru produsul primar de aromă de fum „Scansmoke PB 1110” (Text cu relevanță pentru SEE)

30.3.2022   
               
               
                  RO
               
               
                  Jurnalul Oficial al Uniunii Europene
               
               
                  L 102/6
               
            
         REGULAMENTUL DE PUNERE ÎN APLICARE (UE) 2022/502 AL COMISIEI
         din 29 martie 2022
         de modificare a Regulamentului de punere în aplicare (UE) nr. 1321/2013 în ceea ce privește numele titularului autorizației pentru produsul primar de aromă de fum „Scansmoke PB 1110”
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 2065/2003 al Parlamentului European și al Consiliului din 10 noiembrie 2003 privind aromele de fum utilizate sau destinate utilizării în sau pe produse alimentare (1), în special articolul 11,
         întrucât:,
         
                     (1)
                  
                  
                     La 1 octombrie 2021, Azelis Denmark A/S (denumit în continuare „solicitantul”) a depus o cerere în conformitate cu articolul 11 alineatul (1) din Regulamentul (CE) nr. 2065/2003, solicitând modificarea denumirii titularului autorizației pentru produsul primar aromatizant „Scansmoke PB 1110”, astfel cum se prevede în Regulamentul de punere în aplicare (UE) nr. 1321/2013 al Comisiei (2).
                  
               
                     (2)
                  
                  
                     În cerere, solicitantul a arătat că autorizația pentru produsul primar de aromă de fum „Scansmoke PB 1110” urma să fie transferată către proFagus GmbH. În susținerea declarației sale, solicitantul a furnizat acordul de transfer încheiat între acesta și proFagus GmbH în ceea ce privește produsul primar de aromă de fum „Scansmoke PB 1110”.
                  
               
                     (3)
                  
                  
                     Schimbarea propusă a titularului autorizației este de natură pur administrativă și, prin urmare, nu implică necesitatea unei noi evaluări a produselor în cauză.
                  
               
                     (4)
                  
                  
                     Prin urmare, este necesar ca Regulamentul de punere în aplicare (UE) nr. 1321/2013 să fie modificat în consecință.
                  
               
                     (5)
                  
                  
                     Pentru a asigura o tranziție lină, este necesar să se prevadă că produsul primar de aromă de fum „Scansmoke PB 1110”, precum și aromele de fum derivate din acesta și produsele alimentare care le conțin, care respectă normele aplicabile înainte de data intrării în vigoare a prezentului regulament, pot fi în continuare introduse pe piață și utilizate până la epuizarea stocurilor existente.
                  
               
                     (6)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Modificarea Regulamentului de punere în aplicare (UE) nr. 1321/2013
            În tabelul din anexa la Regulamentul de punere în aplicare (UE) nr. 1321/2013, rubrica privind produsul primar de aromă de fum „Scansmoke PB 1110” se modifică după cum urmează:
            
                        1.
                     
                     
                        pe al treilea rând, „Numele titularului autorizației”, cuvintele „Azelis Denmark A/S” se înlocuiesc cu cuvintele „proFagus GmbH”;
                     
                  
                        2.
                     
                     
                        pe al patrulea rând, „Adresa titularului autorizației”, cuvintele „Lundtoftegaardsvej 95, 2800 Lyngby, DANEMARCA” se înlocuiesc cu cuvintele „Uslarer Str. 30, 37194 Bodenfelde, GERMANIA”.
                     
                  
         
            Articolul 2
            Măsuri tranzitorii
            Produsul primar de aromă de fum „Scansmoke PB 1110”, astfel cum este prevăzut în anexa la Regulamentul de punere în aplicare (UE) nr. 1321/2013, precum și aromele de fum derivate din acesta și produsele alimentare care conțin aroma primară de fum sau aromele de fum derivate din aceasta, care sunt produse și etichetate înainte de 19 aprilie 2022 în conformitate cu normele aplicabile înainte de 19 aprilie 2022 pot fi în continuare introduse pe piață și utilizate până la epuizarea stocurilor existente.
         
         
            Articolul 3
            Intrare în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 29 martie 2022.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 309, 26.11.2003, p. 1.
         
            (2)  Regulamentul de punere în aplicare (UE) nr. 1321/2013 al Comisiei din 10 decembrie 2013 de stabilire a listei Uniunii de produse primare de arome de fum autorizate pentru utilizarea ca atare în sau pe produsele alimentare și/sau pentru producerea aromelor de fum derivate (JO L 333, 12.12.2013, p. 54).